יום רביעי, שנת 2002. אני יוצאת משיעור בקורס יועצים ביוגרפיים בו אני לומדת, כדי לחגוג את צאתו לאור של ספרי "מבטן ומלידה – נשים מדברות על הריון ולידה". הטלפון מצלצל ועל הקו מכרה שמבקשת ממני לערוך ספר זיכרון לבעלה שנהרג בתאונה.
אני אומרת כן והקריירה הבאה שלי יוצאת לדרך – אני עורכת וכותבת ספרי זיכרון וספרי חיים (ביוגרפיות). העבודה מפגישה בתוכי את המראיינת, העורכת והכותבת עם היועצת הביוגרפית ויחד אנחנו פוגשות סיפורי חיים שמבקשים להפוך לספר.
לפעמים האדם כותב את סיפורו והעורכת שבי נכנסת לעבודה – בעיקר כדי לעזור לסיפור להיות יותר קריא, מעניין ומקיף. לפעמים, הסיפור צריך להיאסף, בתחקיר, בראיונות ובמפגשים. היועצת הביוגרפית מצטרפת לחיפוש משמעות לסיפור, לאפשרות להרחיב את נקודת המבט, ואולי לרכך ולתקן.
האופי של העבודה מגוון ומפתיע. אין ספר אחד דומה למשנהו. בספר 'אלפי פרחים סגולים' לדוגמא, כתבה חוה מזרחי את סיפור חייו של בנה שהתאבד ואת סיפור חייה. הספר 'במעופו' מביא את סיפור חייו ומותו של גיא שחף. הוא מבוסס על ראיונות שערכתי ונכתב כשאני הקול המספר והמחבר; הספר 'הולך תמים' התחיל בראיונות והסתיים כרומן על חייו של שרון אלמקיאס שנפל בשירותו הצבאי. בספר 'הרהורים וזכרונות' כתב לוי צור את סיפור חייו, ואני ערכתי את כתב היד; 'גם כי אלך' מספר את סיפור שנת חייו האחרונה של ד"ר אביה נוימן, בשילוב עם דברים שכתבה אשתו מנקודת מבטה לאחר מותו.
כל ספר השאיר בי חותם, לימד אותי משהו על החיים והיה תהליך יצירתי ומספק.
הגעתי לגיל 50 והבנתי – הגיע הזמן ללמד את מה שערבבתי מתוך החיים – את תחום העריכה והכתיבה עם הידע הביוגרפי.
לספר את הסיפור הוא קורס ייחודי המעניק כלים מקצועיים בתחום כתיבת ספרי חיים זיכרון. הקורס משלב ידע ביוגרפי בגישה האנתרופוסופית – עם הידע והמיומנויות הנדרשות לתחום: הקשבה, ראיון, כתיבה יצירתית, עריכה, מיומנויות עבודה פנימית, רגשית ורוחנית. תהליכי והוצאה לאור: עיצוב וגרפיקה, דפוס, הפצה ועוד.
אם אתם רוצים לרכוש מקצוע מרתק ויש לכם אהבה למילה הכתובה ולאנשים.
אם אתם רוצים לכתוב או לערוך ספר חיים או ספר זיכרון מסוים, של בן משפחה או חבר.
נתיב ההתפתחות – למידה אישית-חווייתית, המאפשרת לכל משתתף להכיר יותר טוב את עצמו ולהתפתח כיוצר.
נתיב העשייה – כל משתתף יראיין, יבצע תחקיר, יכתוב, יערוך ויוציא לאור ספר כפרויקט גמר.
הקורס יתקיים בקיבוץ הרדוף בימי רביעי, בשעות 9:00-14:30, מאפריל 2013 עד דצמבר 2013 לאורך 18 ימי לימוד בשלוש תקופות.
ראיונות קבלה יתקיימו בחודש פברואר 2013.